stanford-oval/wikipedia huggingface dataset:
อลงกรณ์ พลบุตร

| อลงกรณ์ พลบุตรม> ป.ช., ม.ว.ม. |
| --- | --- |
อลงกรณ์ ใน พ.ศ. 2553

รัฐมนตรีช่วยว่าการกระทรวงพาณิชย์
ดำรงตำแหน่ง 20 ธันวาคม พ.ศ. 2551 – 9 สิงหาคม พ.ศ. 2554
นายกรัฐมนตรี: อภิสิทธิ์ เวชชาชีวะ
ก่อนหน้า: บรรยิน ตั้งภากรณ์ สงคราม กิจเลิศไพโรจน์
ถัดไป: ภูมิ สาระผล ศิริวัฒน์ ขจรประศาสน์
รองประธานสภาขับเคลื่อนการปฏิรูปประเทศคนที่ 1
ดำรงตำแหน่ง 13 ตุลาคม พ.ศ. 2558 – 3 สิงหาคม พ.ศ. 2560
สมาชิกสภาปฏิรูปแห่งชาติ
ดำรงตำแหน่ง 2 ตุลาคม พ.ศ. 2557 – 6 กันยายน พ.ศ. 2558
 
ข้อมูลส่วนบุคคล
เกิด: 27 ธันวาคม พ.ศ. 2499 (68 ปี) อำเภอชะอำ จังหวัดเพชรบุรี ประเทศไทย
พรรคการเมือง: ประชาธิปัตย์ (2534–ปัจจุบัน)
คู่สมรส: คมคาย พลบุตร
ลายมือชื่อ: 
ชื่อเล่น: จ้อน

อลงกรณ์ พลบุตร (เกิด 27 ธันวาคม พ.ศ. 2499) รองประธานคณะกรรมการยุทธศาสตร์พรรคประชาธิปัตย์ อดีตรัฐมนตรีช่วยว่าการกระทรวงพาณิชย์ ในรัฐบาลอภิสิทธิ์ เวชชาชีวะ อดีตรองประธานสภาขับเคลื่อนการปฏิรูปประเทศ คนที่หนึ่ง อดีตรองหัวหน้าตามภารกิจพรรคประชาธิปัตย์
ประวัติ

อลงกรณ์ เกิดเมื่อวันที่ 27 ธันวาคม พ.ศ. 2499 ที่จังหวัดเพชรบุรี มีชื่อเล่นว่า " จ้อน " เป็นบุตรนายเพิ่มพล พลบุตร อดีตนายกเทศมนตรีเทศบาลเมืองเพชรบุรี นางละออ พลบุตร ด้านครอบครัวสมรสกับนางคมคาย พลบุตร (สกุลเดิม: เฟื่องประยูร) อดีต สส.จันทบุรี บุตรีของสนิท เฟื่องประยูร เมื่อปี พ.ศ. 2538 มีบุตร-ธิดารวม 3 คน คือ สภาวรรณ พลบุตร ธัชธรรม พลบุตร และพิมพ์สภา พลบุตร
การศึกษา

จบ ม.ศ.5 จากโรงเรียนอรุณประดิษฐ  จ.เพชรบุรี
ปริญญาตรี รัฐศาสตร์บัณฑิต มหาวิทยาลัยธรรมศาสตร์
ปริญญาโท รัฐประศาสนศาสตร์มหาบัณฑิต จุฬาลงกรณ์มหาวิทยาลัย
ประกาศนียบัตรผู้นำนักศึกษานานาชาติ กรุงมนิลา  ฟิลิปปินส์ / ฮ่องกง
ประกาศนียบัตรชั้นสูงด้านสื่อมวลชน สหรัฐอเมริกา
ประกาศนียบัตรชั้นสูงด้านสื่อมวลชน ญี่ปุ่น
ประกาศนียบัตรพัฒนาผู้นำแรงงานของสหพันธ์แรงงานระหว่างประเทศมาเลเซีย
ประกาศนียบัตรพัฒนาผู้นำการเมือง โปรตุเกส
การทำงาน

หลังจากเรียนจบปริญญาตรี นายอลงกรณ์เข้าป่าไปทำงานเหมืองของครอบครัว 1 ปี จึงเข้ากรุงเทพฯ เพราะพ่อแม่ และเพื่อนฝูง ต้องการให้นำวิชาที่เรียนไปใช้ประโยชน์ โดยเมื่อเข้ากรุงเทพฯ นายอลงกรณ์ได้เข้าทำงานที่หนังสือพิมพ์เสียงปวงชนซึ่งขณะนั้นมี นายกำแหง ภริตานนท์ เป็นผู้ควบคุม จากนั้นย้ายไปทำงานที่หนังสือพิมพ์บ้านเมืองและหนังสือพิมพ์แนวหน้าตามลำดับ
เมื่อเข้าทำงานที่แนวหน้า นายอลงกรณ์เป็นคนแรกที่เปิดหน้าเศรษฐกิจภาคภาษาไทย เมื่อปี 2526 ทำหน้าที่หัวหน้าข่าวเศรษฐกิจ และ บก.ข่าวในประเทศ มีบทบาทเป็นตัวตั้งตัวตีในการต่อสู้เพื่อปลดแอกสื่อ 2 เรื่อง คือต่อสู้เพื่อปลดโซ่ตรวนหนังสือพิมพ์ คือ ปร.42 และพยายามปลดแอกอาชีพหนังสือพิมพ์ นายอลงกรณ์เป็นผู้ร่วมก่อตั้งสหภาพแรงงานนักหนังสือพิมพ์เพื่อปกป้องคนหนังสือพิมพ์ และเป็นเลขาธิการสหภาพคนแรก ระหว่างอยู่ที่แนวหน้านายอลงกรณ์รับเป็นอาจารย์พิเศษของหลายมหาวิทยาลัย อาทิ ม.ธรรมศาสตร์ ม.จุฬาลงกรณ์ ม.กรุงเทพ และ ม.หอการค้า เป็นต้น
ต่อมานายอลงกรณ์เดินทางไปอยู่ประเทศสหรัฐอเมริกา 2 ปี โดยทำงานด้าน อิมพอร์ตเอกซ์พอร์ตสิ่งทอ และกลับมาจัดตั้งบริษัท เทเลเพรส เพื่อผลิตรายการข่าวโทรทัศน์ให้กับช่อง 5 ถือเป็นผู้ผลิตข่าวโทรทัศน์รุ่นที่ 2 ต่อจาก บริษัทแปซิฟิค ของ ดร.สมเกียรติ อ่อนวิมล และขณะเดียวกันนายอลงกรณ์รับเป็นรองผู้อำนวยการหนังสือพิมพ์ข่าวสด อีกด้วย
งานการเมือง

การทำรัฐประหารของคณะ รสช. ในปี พ.ศ. 2534 เป็นจุดพลิกผันให้นายอลงกรณ์ตัดสินใจลงเล่นการเมือง โดยลงสมัครรับเลือกตั้งเป็นผู้แทนราษฎรครั้งแรกแต่สอบตกได้คะแนน 4 หมื่นคะแนน
ในการลงสมัคร ส.ส. ครั้งที่ 2 นายอลงกรณ์ประสบความสำเร็จได้เป็น ส.ส.สมัยแรก ด้วยคะแนนเสียงกว่า 74,000 คะแนน ในการเลือกตั้ง ปี พ.ศ. 2535/2 และได้รับเลือกตั้งอีกครั้งปี พ.ศ. 2538 ด้วยคะแนนกว่า 1 แสนคะแนนเป็นที่หนึ่งของจังหวัดเพชรบุรี
ต่อมาในการเลือกตั้ง ปี พ.ศ. 2539 นายอลงกรณ์สอบตกอีกครั้งแบบไม่คาดฝันแม้จะได้คะแนนกว่า 9 หมื่นคะแนน และในระหว่างนั้นนายชวน หลีกภัย ได้ให้นายอลงกรณ์ ดำรงตำแหน่ง เลขานุการผู้นำฝ่ายค้านในสภาผู้แทนราษฎร และเลขานุการของนายกรัฐมนตรี
นายอลงกรณ์ เป็นนักการเมืองที่มีฐานเสียงในจังหวัดเพชรบุรี โดยมีพี่น้องทำงานการเมืองท้องถิ่นในพื้นที่จังหวัดเพชรบุรี คือ นายอติพล พลบุตร (พี่ชาย) เคยดำรงตำแหน่งรองนายกเทศมนตรีเมืองเพชรบุรี และ นายอิทธิพงษ์ พลบุตร (น้องชาย) อดีตสมาชิกองค์การบริหารส่วนจังหวัดเพชรบุรี นายอดุลย์ พลบุตร (พี่ชาย) รับราชการสังกัดกรมการปกครอง
นายอลงกรณ์ พลบุตร ได้รับฉายาว่า "มิสเตอร์เอทานอล" จากการเป็นผู้ผลักดันให้โครงการเอทานอลเกิดขึ้นในประเทศไทยโดยผ่านความเห็นชอบตามมติคณะรัฐมนตรี เมื่อวันที่ 19 กันยายน พ.ศ. 2543 และส่งเสริมเอทานอลอย่างต่อเนื่อง นอกจากนั้นอลงกรณ์ ยังเป็นผู้รับผิดชอบ โครงการยุทธศาสตร์ประเทศไทย (Thailand Strategy Project , TSP) ของพรรคประชาธิปัตย์ ที่เป็นศูนย์กลางรวบรวมข้อมูลทางวิชาการใน 19 ยุทธศาสตร์หลัก เพื่อใช้เป็นฐานข้อมูลในการพัฒนานโยบายของพรรคประชาธิปัตย์ และจัดทำเป็นแผนยุทธศาสตร์ในการพัฒนาประเทศ รวมทั้งเพื่อแลกเปลี่ยนทรรศนะกับชุมชนวิชาการ และประชาชนที่สนใจทั่วไป ผ่านทางเว็บไซต์ www.thailandstrategy.com เก็บถาวร 2013-07-20 ที่ เวย์แบ็กแมชชีน และเอกสารเผยแพร่ของโครงการ
ในรัฐบาล พ.ต.ท.ทักษิณ ชินวัตร นายอลงกรณ์มีบทบาทสำคัญในการตรวจสอบการทุจริตของรัฐบาลหลายอย่าง เช่น การตรวจสอบการทุจริตในโครงการเช่าซอฟต์แวร์ ของการไฟฟ้าส่วนภูมิภาค (กฟภ.) หรือ การทุจริตในสนามบินหนองงูเห่า เป็นต้นจนได้รับการคัดเลือกจากสื่อมวลชนประจำรัฐสภาให้เป็น"ดาวเด่นแห่งปีของรัฐสภา ประจำปี 2546"พร้อมกับได้รับฉายา"มือปราบรัฐสภา" แต่นายอลงกรณ์ก็ต้องเผชิญกับการถูกฟ้องและถูกแจ้งจับกว่า 20 คดีข้อหาหมิ่นประมาทจากคดีที่เขาเข้าไปตรวจสอบการทุจริตและโดนฟ้องทางแพ่งเกือบหมื่นล้านบาท
ในเดือนกุมภาพันธ์ พ.ศ. 2551 พรรคประชาธิปัตย์ได้จัดตั้ง ครม.เงา ขึ้นเป็นครั้งแรก นายอลงกรณ์ พลบุตร ได้รับเลือกจากที่ประชุมพรรคประชาธิปัตย์ ให้ทำหน้าที่ รองนายกรัฐมนตรีเงา ดูแลตรวจสอบ กระทรวงคมนาคม และกระทรวงพลังงาน
นายอลงกรณ์ พลบุตร ได้รับตำแหน่งรัฐมนตรีช่วยว่าการกระทรวงพาณิชย์ ในรัฐบาลนายอภิสิทธ์ เวชชาชีวะ ต่อมาในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ และได้รับเลือกตั้งอีกสมัย
หลังจากนั้นนายอลงกรณ์ ได้ดำรงตำแหน่งสมาชิกสภาปฏิรูปแห่งชาติ 2 ตุลาคม พ.ศ. 2557 ถึง 5 สิงหาคม 2558 และสมาชิกสภาสภาขับเคลื่อนการปฏิรูปประเทศ และรองประธานสภาขับเคลื่อนการปฏิรูปประเทศคนที่ 1 ในเวลาต่อมา
นายอลงกรณ์ เคยประกาศตัวลงสมัครเป็นหัวหน้าพรรคประชาธิปัตย์มาแล้วในปี 2561 แต่ไม่ได้รับเลือก รวมถึงประกาศตัวลงสมัครในปี 2566
งานการเมือง > สมาชิกสภาผู้แทนราษฎร

อลงกรณ์ ได้รับเลือกตั้งเป็นสมาชิกสภาผู้แทนราษฎรมาแล้ว 6 สมัย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเพชรบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเพชรบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเพชรบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์
การดำรงตำแหน่งอื่นๆ

ที่ปรึกษาของสันนิบาตสหกรณ์แห่งประเทศไทย 2 สมัย พ.ศ. 2540 – 2542, พ.ศ. 2542 – 2544
ประธานสโมสรเอทานอลแห่งประเทศไทย  ปี 2544 - 2545
ประธานมูลนิธิสถาบันพลังงานทางเลือก  แห่งประเทศไทย  ปี 2545 – ปัจจุบัน
ที่ปรึกษาชุมนุมสหกรณ์เครดิตยูเนี่ยนแห่งประเทศไทย พ.ศ. 2546 – ปัจจุบัน
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

เว็บไซต์นายอลงกรณ์ พลบุตร เก็บถาวร 2014-12-16 ที่ เวย์แบ็กแมชชีน
| ด ค กคณะรัฐมนตรีคณะที่ 59 ของไทย |
| --- | --- | --- |
| นายกรัฐมนตรี |  อภิสิทธิ์ เวชชาชีวะ  |  |
| รองนายกรัฐมนตรี |  สุเทพ เทือกสุบรรณ  กอร์ปศักดิ์ สภาวสุ  สนั่น ขจรประศาสน์  ไตรรงค์ สุวรรณคีรี  |  |
| สำนักนายกรัฐมนตรี |  สาทิตย์ วงศ์หนองเตย  วีระชัย วีระเมธีกุล  องอาจ คล้ามไพบูลย์  |  |
| กลาโหม |  ประวิตร วงษ์สุวรรณ  |  |
| การคลัง |  กรณ์ จาติกวณิช  ประดิษฐ์ ภัทรประสิทธิ์  พฤฒิชัย ดำรงรัตน์  มั่น พัธโนทัย  |  |
| การต่างประเทศ |  กษิต ภิรมย์  |  |
| การท่องเที่ยวและกีฬา |  ชุมพล ศิลปอาชา  |  |
| การพัฒนาสังคมและความมั่นคงของมนุษย์ |  วิฑูรย์ นามบุตร  อิสสระ สมชัย  |  |
| เกษตรและสหกรณ์ |  ธีระ วงศ์สมุทร  ชาติชาย พุคยาภรณ์  ศุภชัย โพธิ์สุ  |  |
| คมนาคม |  โสภณ ซารัมย์  ประจักษ์ แกล้วกล้าหาญ  เกื้อกูล ด่านชัยวิจิตร  สุชาติ โชคชัยวัฒนากร  |  |
| ทรัพยากรธรรมชาติและสิ่งแวดล้อม |  สุวิทย์ คุณกิตติ  |  |
| เทคโนโลยีสารสนเทศและการสื่อสาร |  ระนองรักษ์ สุวรรณฉวี  จุติ ไกรฤกษ์  |  |
| พลังงาน |  วรรณรัตน์ ชาญนุกูล  |  |
| พาณิชย์ |  พรทิวา นาคาศัย  อลงกรณ์ พลบุตร  |  |
| มหาดไทย |  ชวรัตน์ ชาญวีรกูล  บุญจง วงศ์ไตรรัตน์  ถาวร เสนเนียม  |  |
| ยุติธรรม |  พีระพันธุ์ สาลีรัฐวิภาค  |  |
| แรงงาน |  ไพฑูรย์ แก้วทอง  เฉลิมชัย ศรีอ่อน  |  |
| วัฒนธรรม |  ธีระ สลักเพชร  นิพิฏฐ์ อินทรสมบัติ  |  |
| วิทยาศาสตร์และเทคโนโลยี |  กัลยา โสภณพนิช  วีระชัย วีระเมธีกุล  |  |
| ศึกษาธิการ |  จุรินทร์ ลักษณวิศิษฏ์  ชินวรณ์ บุณยเกียรติ  ชัยวุฒิ บรรณวัฒน์  นริศรา ชวาลตันพิพัทธ์  ไชยยศ จิรเมธากร  |  |
| สาธารณสุข |  วิทยา แก้วภราดัย  จุรินทร์ ลักษณวิศิษฏ์  มานิต นพอมรบดี  พรรณสิริ กุลนาถศิริ (ขณะรักษาการ)  |  |
| อุตสาหกรรม |  ชาญชัย ชัยรุ่งเรือง  ชัยวุฒิ บรรณวัฒน์  |  |
| โฆษกประจำสำนักนายกรัฐมนตรี |  ปณิธาน วัฒนายากร (ขณะรักษาการ)  พุทธิพงษ์ ปุณณกันต์  ศุภชัย ใจสมุทร (ขณะรักษาการ)  ศุภรักษ์ ควรหา  วัชระ กรรณิการ์  ภูมินทร์ ลีธีระประเสริฐ  มารุต มัสยวาณิช  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง
ยุทธ อังกินันทน์

| ยุทธ อังกินันทน์ม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 17 เมษายน – 10 มิถุนายน พ.ศ. 2535
นายกรัฐมนตรี: สุจินดา คราประยูร
ก่อนหน้า: อาชว์ เตาลานนท์   โฆษิต ปั้นเปี่ยมรัษฎ์
รัฐมนตรีว่าการกระทรวงแรงงานและสวัสดิการสังคม
ดำรงตำแหน่ง 17 ธันวาคม พ.ศ. 2537 – 19 พฤษภาคม พ.ศ. 2538
นายกรัฐมนตรี: ชวน หลีกภัย
ก่อนหน้า: ไพฑูรย์ แก้วทอง เสริมศักดิ์ การุญ
ถัดไป: ประสงค์ บูรณ์พงศ์
สมาชิกสภาผู้แทนราษฎรจังหวัดเพชรบุรี
ดำรงตำแหน่ง 24 เมษายน พ.ศ. 2526 – 9 พฤศจิกายน พ.ศ. 2543   (17 ปี 199 วัน)
หัวหน้ากลุ่มผาด
ดำรงตำแหน่ง 14 มิถุนายน พ.ศ. 2511 – พ.ศ. 2526
ก่อนหน้า: ผาด อังกินันทน์
ถัดไป: บุปผา รอบรู้
ดำรงตำแหน่ง พ.ศ. 2544 – 1 กุมภาพันธ์ พ.ศ. 2564
ก่อนหน้า: บุปผา รอบรู้
ถัดไป: พลยุทธ อังกินันทน์
 
ข้อมูลส่วนบุคคล
เกิด: 6 เมษายน พ.ศ. 2479 อำเภอเมืองเพชรบุรี จังหวัดเพชรบุรี
เสียชีวิต: 17 กุมภาพันธ์ พ.ศ. 2566 (86 ปี) อำเภอเมืองเพชรบุรี จังหวัดเพชรบุรี
สาเหตุการเสียชีวิต: โรคหัวใจล้มเหลว
พรรคการเมือง: ชาติไทย (2526–2535)  ชาติพัฒนา (2535 - ?)
คู่สมรส: บุปผา รอบรู้
บุตร: 6
บุพการี: ผาด อังกินันทน์ (บิดา) บุญยวด อังกินันทน์ (มารดา)

ยุทธ อังกินันทน์ (6 เมษายน พ.ศ. 2479 - 17 กุมภาพันธ์ พ.ศ. 2566) เป็นอดีตรัฐมนตรีช่วยว่าการกระทรวงเกษตรและสหกรณ์ เป็นอดีตรัฐมนตรีว่าการกระทรวงแรงงานและสวัสดิการสังคม อดีตสมาชิกสภาผู้แทนราษฎรจังหวัดเพชรบุรี 7 สมัย และอดีตนายกเทศมนตรีเมืองเพชรบุรีหลายสมัย
ประวัติ

ยุทธ อังกินันทน์ เกิดเมื่อวันที่ 6 เมษายน พ.ศ. 2479 เป็นบุตรของนายผาด อังกินันทน์ กับนางบุญยวด อังกินันทน์ และเป็นน้องชายของนายปิยะ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง ปริญญาโท สาขา รัฐศาสตร์ จาก มหาวิทยาลัยรามคำแหง ปริญญาเอก การปกครอง สาขา รัฐศาสตร์ สมรสกับนางบุปผา รอบรู้ (อังกินันทน์) มีบุตร-ธิดา รวม 6 คน หนึ่งในนั้น คือ นายยุทธพล อังกินันทน์ อดีตสมาชิกสภาผู้แทนราษฎรแบบบัญชีรายชื่อ พรรคชาติไทยพัฒนา และ นาย พลยุทธ อังกินันทน์ อดีตรองนายกเทศมนตรี เมืองเพชรบุรี และ หัวหน้ากลุ่ม ผาด อังกินันทน์
สุขภาพและการเสียชีวิต

ยุทธได้ถึงแก่อนิจกรรมอย่างสงบด้วยโรคชราที่บ้าน “อังกินันทน์” สิริอายุ 86 ปี  เสียชีวิตเมื่อวันที่ 17 กุมภาพันธ์ พ.ศ. 2566 เมื่อเวลาประมาณ 20.05 น. ด้วยโรคหัวใจล้มเหลว หลังจากรักษาตัวมาอย่างต่อเนื่องด้วยโรคไตวาย และหัวใจเต้นผิดจังหวะ โดยมีกำหนดรดน้ำศพในวันที่ 19 กุมภาพันธ์ พ.ศ. 2566 เวลา 14.00 น. ที่วัดพระพุทธไสยาสน์ (วัดพระนอน) ต. คลองกระแชง อ. เมือง จ. เพชรบุรี ส่วนพระพิธีธรรมสวดพระอภิธรรมในวันที่ 19 - 21 กุมภาพันธ์ พ.ศ. 2566 เวลา 18.30 หรือ 19.00 น. จากนั้นจะสวดพระอภิธรรมในวันที่ 22 กุมภาพันธ์ พ.ศ. 2566 เวลา 19.00 น. จนถึงวันที่ 27 กุมภาพันธ์ พ.ศ. 2566
งานการเมือง

อดีตเคยเป็นพนักงานบัญชีที่ธนาคารกรุงไทย สาขาเพชรบุรี ต่อมาได้ทำงานการเมืองท้องถิ่นด้วยการเป็นสมาชิกสภาเทศบาล จนถึงนายกเทศมนตรีเมืองเพชรบุรี ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดเพชรบุรี และได้รับเลือกตั้งเป็นครั้งแรกใน พ.ศ. 2526 ได้รับเลือกเรื่อยมา จนถึง พ.ศ. 2539 ก่อนที่จะวางมือทางการเมืองระดับชาติ และกลับมาทำงานการเมืองท้องถิ่นอีกครั้ง จนได้รับเลือกเป็นนายกเทศมนตรีเมืองเพชรบุรียาวจนถึง 1 กุมภาพันธ์ พ.ศ. 2564
ยุทธ อังกินันทน์ เคยเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกสุจินดา คราประยูร และเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลชวน หลีกภัย
งานการเมือง > สมาชิกสภาผู้แทนราษฎร

ยุทธ อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเพชรบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเพชรบุรี สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเพชรบุรี สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเพชรบุรี สังกัดพรรคชาติพัฒนา (พ.ศ. 2535)
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2526 –  เหรียญลูกเสือสดุดี ชั้นที่ 1
พ.ศ. 2521 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
ทับทิมแดง ศิษย์หลวงพ่อพูล

| ทับทิมแดง ศิษย์หลวงพ่อพูล |
| --- | --- |
เกิด: สุวิทย์ เหงียนประโคน 2 พฤษภาคม พ.ศ. 2526 (41 ปี)
ทับทิมแดง ศิษย์หลวงพ่อพูล  มีชื่อจริงว่า สุวิทย์ เหงียนประโคน (ชื่อเล่น:วิทย์) นักมวยสากลอาชีพชาวไทย เกิดเมื่อวันที่ 2 พฤษภาคม พ.ศ. 2526 ที่จังหวัดบุรีรัมย์
ประวัติ

ทับทิมแดงเริ่มชกมวยสากลในสังกัดของ นิวัฒน์ เหล่าสุวรรณวัฒน์ เริ่มชกมวยสากลครั้งแรกเมื่อ 21 มีนาคม พ.ศ. 2546 ชนะน็อค ธุวชิต บุญโคม ยก 3 จากนั้น ชกชนะต่อเนื่องมาตลอดจนกระทั่ง คมฤทธิ์ สามเคแบตเตอรี เสียแชมป์ PABA ให้แอนโธนี่ มาเทียส อย่างพลิกความคาดหมายจนตัดสินใจแขวนนวมไป ทับทิมแดงได้รับการสนับสนุนให้ชิงแชมป์แทน ใน พ.ศ. 2548 แต่ทับทิมแดงก็เป็นฝ่ายแพ้ไปอีก ทับทิมแดงมีโอกาสได้ชิงแชมป์ PABA ในรุ่นแบนตัมเวทอีกครั้งในปีเดียวกันและคว้าแชมป์มาครองได้
ทับทิมแดงสามารถชกป้องกันตำแหน่งแชมป์ PABA ไว้ได้ถึง 19 ครั้ง โดยในระหว่างนี้ ทับทิมแดงได้ย้ายไปอยู่ภายใต้การสร้างสรรค์ของ  เติมศักดิ์ ปิติธนสารสมบัติ ทับทิมแดงเสียแชมป์ไปใน พ.ศ. 2553 แต่ใน พ.ศ. 2554 ก็ชิงแชมป์คืนมาได้อีก และป้องกันตำแหน่งไว้ได้อีก 14 ครั้ง จนได้เป็นรองแชมป์โลกอันดับสูงในรุ่นแบนตัมเวท WBA
ทับทิมแดง มีโอกาสได้ขึ้นชิงแชมป์โลกที่ว่างในรุ่นแบนตั้มเวต (118 ปอนด์) ของสมาคมมวยโลก (WBA) กับ เจมี แม็คดอนเนลล์ นักมวยชาวอังกฤษรองแชมป์โลกอันดับ 4 และอดีตแชมป์โลกในรุ่นเดียวกันนี้ของสหพันธ์มวยนานาชาติ (IBF) ที่สนามเวมบลีย์ กรุงลอนดอน ประเทศอังกฤษ ในวันที่ 31 พฤษภาคม พ.ศ. 2557 ในฐานะที่เป็นรองแชมป์โลกอันดับ 3 เนื่องจาก โกกิ คาเมดะ เจ้าของตำแหน่งเดิมชาวญี่ปุ่นได้สละตำแหน่งไปเพื่อลดรุ่นไปชกในรุ่นที่เล็กกว่า  แต่ทว่าเป็นฝ่ายแพ้ทีเคโอไปในยกที่ 10 จากการที่ชิงแชมป์โลกไม่สำเร็จนั่นเอง ทำให้ทับทิมแดงต้องแขวนนวมเลิกชกมวยไปทันที ปัจจุบันทับทิมแดงเป็นครูสอนมวยไทยที่ค่ายมวย ส.ไชยพิณ ที่จังหวัดระยอง
ชื่ออื่น

ทับทิมแดง ณ ราชวัตร
ทับทิมแดง ศิษย์หลวงพ่อพูล
ยอดเงิน ต.เฉลิมชัย

| ยอดเงิน ต> เฉลิมชัย |
| --- | --- |
เกิด: วีรวุฒิ ยุติมิตร 22 พฤษภาคม พ.ศ. 2533 (34 ปี)
ยอดเงิน ต.เฉลิมชัย หรือ ยอดเงิน ซีพีเฟรชมาร์ท มีชื่อจริงว่า วีรวุฒิ ยุติมิตร เกิดเมื่อวันที่ 22 พฤษภาคม พ.ศ. 2533 ที่อำเภอสวี จังหวัดชุมพร
เกียรติประวัติ

แชมป์โลกเยาวชนรุ่นสตรอว์เวท WBC (2553-)
ชิง  29 มกราคม พ.ศ. 2553 ชนะทีเคโอยก 4 เฮอรี่ โพโนโม (อินโดนีเซีย) ที่ จังหวัดพระนครศรีอยุธยา
ป้องกันตำแหน่งครั้งที่ 1 25 มิถุนายน พ.ศ. 2553 ชนะทีเคโอยก 2 ริคกี้ ชารีล ฟาร์บัญโญ่ (อินโดนีเซีย) ที่ จังหวัดสระบุรี
ป้องกันตำแหน่งครั้งที่ 2 24 กันยายน พ.ศ. 2553 ชนะคะแนน เจตลี พูรีซีมา (ฟิลิปปินส์) ที่ โรงแรมสยามโซไซตี้โอเทลแอนด์รีสอร์ต แขวงคลองเจ้าคุณสิงห์ เขตวังทองหลาง แขวงคลองจั่น เขตบางกะปิ กรุงเทพมหานคร
ป้องกันตำแหน่งครั้งที่ 3 28 มกราคม พ.ศ. 2554 ชนะคะแนน เรย์ ลอริโต (ฟิลิปปินส์) ที่ วัดเขาทอง ต.เขาทอง อ.พยุหะคีรี จังหวัดนครสวรรค์
ป้องกันตำแหน่งครั้งที่ 4 20 กันยายน พ.ศ. 2554 ชนะคะแนน เพชรสกล เอฟเอกรุ๊ป ที่ จังหวัดกาญจนบุรี
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นสตอร์วเวท WBC 31 ธันวาคม พ.ศ. 2554 แพ้ทีเคโอยก 1 คะซุโตะ อิโอะกะ (ญี่ปุ่น) ที่ เพอเฟคทรอล ยิมเนเซียม โอซะกะ
นรารักษ์ ใจบำรุง

| เต้น นรารักษ์ |
| --- | --- |
ชื่อเกิด: นรารักษ์ ใจบำรุง
รู้จักในชื่อ: เต้น
เกิด: 3 กันยายน พ.ศ. 2530 (37 ปี)
ที่เกิด: เพชรบุรี ประเทศไทย
แนวเพลง: ป๊อป
อาชีพ: นักร้อง, นักแสดง, ยูทูบเบอร์
ช่วงปี: 2551–ปัจจุบัน
ค่ายเพลง: จีเอ็มเอ็มทีวี เรคคอร์ด (จีเอ็มเอ็ม แกรมมี่)
เต้น นรารักษ์ ใจบำรุง คือ ศิลปินเดี่ยวจากค่าย GMM Grammy เริ่มต้นจากแข่งขันเวทีไมค์ไอดอล เมื่อ พ.ศ. 2551 โดยได้รับหมายเลข M7 เต้น นรารักษ์ สามารถครองแชมป์สูงสุดรายการนี้นานถึง 8 สมัยด้วยกัน
ประวัติ

นรารักษ์ ใจบำรุง หรือ เต้น เป็นที่รู้จักกันในชื่อ เต้น Mic Idol เกิดที่อำเภอชะอำ จังหวัดเพชรบุรีเมื่อวันที่ 3 กันยายน พ.ศ. 2530 จบการศึกษาระดับมัธยมศึกษาที่ โรงเรียนพรหมานุสรณ์จังหวัดเพชรบุรี และสำเร็จการศึกษาระดับปริญญาตรีที่ มหาวิทยาลัยธุรกิจบัณฑิตย์
เข้าสู่วงการด้วยการประกวด Mic Idol หลังจากนั้นไม่นานได้ร่วมออกอัลบั้มกับผู้เข้าแข่งขันเวทีไมค์ไอดอลคนอื่นๆในนามอัลบั้ม Mic Idol มี "เพลงนอนไม่หลับ" และเพลงที่ฮิตกันทั่วบ้านทั่วเมืองอย่าง "เพลงถามเอาอะไร" หลังจากนั้นเต้น นรารักษ์ ก็มีซิงเกิ้ลฮิตติดชาร์ทออกมาเรื่อยๆ โดยอัลบั้มเต็มออกเมื่อ 21 กันยายน พ.ศ. 2554
ในปี 2556 มีอัลบั้มชุดใหม่ ชื่ออัลบั้มว่า "เสียงเต้นจากหัวใจ" ออกวางจำหน่ายเมื่อ 11 กันยายน พ.ศ. 2556
เพลง > อัลบั้ม > ของหายอยากได้คืน (พ.ศ. 2554)

ของหายอยากได้คืน
ความเฉยชาคือการบอกลาโดยไม่ต้องออกเสียง
อยากอกหักบ้างไรบ้าง
แรง
เสี่ยงเหลือเกิน
ฉันต้องการเวลาจากเธอ
ต่อให้นับดาวจนหมดฟ้า
จะจับมือกันได้นานเท่าไร
อย่าปล่อยให้คนคนหนึ่งคิดถึงเธอ
อย่าเหงาเรื่อยเปื่อย
เพลง > อัลบั้มพิเศษ

อัลบั้ม "ไมค์ไอดอล" (พ.ศ. 2551)
ถามเอาอะไร
นอนไม่หลับ (ร่วมกับ: พลอย ไมค์ไอดอล)
ตะกายดาว (รวมศิลปินไมค์ไอดอล)
อัลบั้ม "Dream On" (พ.ศ. 2553)
อย่าปล่อยให้คนคนหนึ่งคิดถึงเธอ
อยู่ดีๆก็อยากร้องไห้
อัลบั้ม "Calling Love เพลงรักรอสาย" (พ.ศ. 2553)
อย่าเหงาเรื่อยเปื่อย
อัลบั้ม “เสียงเต้นจากหัวใจ” (พ.ศ. 2556)
ดีพอให้รอไหม
จะให้ฉันรักยังไง (ost. มนต์จันทรา)
ถามเอาอะไร
อย่าเหงาเรื่อยเปื่อย
อย่าปล่อยให้คนคนนึงคิดถึงเธอ
ความเฉยชาคือการบอกลาโดยไม่ต้องออกเสียง
ต่อให้นับดาวจนหมดฟ้า
เสี่ยงเหลือเกิน
แรง
นอนไม่หลับ
ของหายอยากได้คืน
อยู่ดีดีก็อยากร้องไห้
เพลง > ซิงเกิล

ภายใต้สังกัด GMM GRAMMY
ไม่ว่างคือข้ออ้างของคนหมดใจ feat. พลอย พรทิพย์ (พ.ศ. 2557)
ฉันไม่ใช่หรือใครเปลี่ยน (พ.ศ. 2558)
รักเท่าไหร่ก็ไม่เอา (พ.ศ. 2558)
ด้านได้อายอด (พ.ศ. 2560)
เสื่อม (พ.ศ. 2560)
ภายใต้ นักร้องอิสระ
ชอบตัวเอง (พ.ศ. 2564)
ค้างใจ (พ.ศ. 2565)
สบตา feat. สมาร์ท ชิษณุพงศ์ (พ.ศ. 2565)
เบาหวาน (พ.ศ. 2566)
เพราะใจ (พ.ศ. 2566)
ฉันเลือกเธอแล้ว (พ.ศ. 2567)
เพลง > เพลงประกอบละคร

ต่อให้นับดาวจนหมดฟ้า Ost. ดุจดาวดิน
จะให้ฉันรักยังไง Ost. มนต์จันทรา
หน้าสวย ใจเสีย Ost.  ทองเนื้อเก้า
เขาที่เพิ่งเจอกับเธอที่มาก่อน (AB Normal feat. เต้น นรารักษ์) Ost. หงส์สะบัดลาย
คบไม่ได้ Ost. Club Friday the siries 5 ตอน ความลับของสัญญาใจ
จองจำด้วยคำว่ารัก Ost. ปี่แก้วนางหงส์
อย่าปล่อยมือฉันได้ไหม Ost. นางร้าย
เจ็บจนฉันไม่อยากหายใจ Ost. แรงเงา2
สัญญากับคำว่ารอ Ost. กลิ่นกาสะลอง
ตายตกตามกัน Ost. เรือนสายสวาท
ไฟสิ้นเชื้อ Ost. ไฟสิ้นเชื้อ
ค้น Ost. รางรักพรางใจ
ยิ้ม Ost. สามีชั่วคืน
คนเดียวที่รักหมดหัวใจ Ost. สร้อยสะบันงา
รู้อย่างนี้ Ost. เล่ห์มยุรา
เพลง > ซีรีส์

พ.ศ. 2559 Little Big Dream ความฝันอันสูงสุด ช่องวัน 31 / จีเอ็มเอ็ม 25
พ.ศ. 2560 SOTUS S The Series รับบท ทุเรียน ช่องวัน 31
พ.ศ. 2561 Beauty Boy ผู้ชายขายสวย รับบท หงส์ ช่อง 3 เอสดี
พิธีกร

ออนไลน์
พ.ศ. 25 :  ทางช่อง YouTube:Ten Nararak
รางวัล

19 กันยายน พ.ศ. 2555 เข้ารอบ 8 ทีมสุดท้าย การประกวดร้องเพลง รายการ Asian Wave ที่ประเทศจีน
ไนน์เอ็นเตอร์เทน อวอร์ดส์ ปี 2012 รางวัล นักร้องเดี่ยวแห่งปี เต้น นรารักษ์
แหล่งข้อมูลอื่น

นรารักษ์ ใจบำรุง ที่อินสตาแกรม
นรารักษ์ ใจบำรุง เก็บถาวร 2018-09-16 ที่ เวย์แบ็กแมชชีน
นรารักษ์ ใจบำรุง ที่เฟซบุ๊ก
สวาป เผ่าประทาน

| สวาป เผ่าประทาน |
| --- | --- |

รองประธานคณะกรรมการกลางอิสลามแห่งประเทศไทย
อยู่ในวาระ
เริ่มดำรงตำแหน่ง  พ.ศ. 2560
 
ข้อมูลส่วนบุคคล
เกิด: 1 มกราคม พ.ศ. 2492 (75 ปี) จังหวัดประจวบคีรีขันธ์
พรรคการเมือง: ภูมิใจไทย
บุตร: มาเรีย เผ่าประทาน

สวาป เผ่าประทาน เป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย เป็นรองประธานคณะกรรมการกลางอิสลามแห่งประเทศไทย และเป็นอดีตนักการเมืองท้องถิ่นในจังหวัดประจวบคีรีขันธ์
ประวัติ

สวาป เผ่าประทาน เกิดเมื่อวันที่ 1 มกราคม พ.ศ. 2492 ที่อำเภอทับสะแก (เดิมเป็นอำเภอเมือง) จังหวัดประจวบคีรีขันธ์ จบการศึกษาประกาศนียบัตรมัธยมศึกษาตอนปลาย จากการศึกษานอกโรงเรียน เขามีบุตรสาวเป็นกำนันตำบลทับสะแก และสวาป เผ่าประทาน เป็นผู้ที่ได้รับการยอมรับจากมุสลิมในจังหวัดประจวบคีรีขันธ์
การทำงาน

สวาป เผ่าประทาน เป็นอดีตกำนันตำบลทับสะแก และเคยดำรงตำแหน่งนายกเทศมนตรีตำบลทับสะแก จังหวัดประจวบคีรีขันธ์ และเป็นกรรมการกลางอิสลามแห่งประเทศไทย จากผู้แทนของกรรมการอิสลามประจำจังหวัดประจวบคีรีขันธ์
สวาป เผ่าประทาน เข้าร่วมงานการเมืองกับพรรคภูมิใจไทย โดยการแนะนำของชาดา ไทยเศรษฐ์ ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อสังกัดพรรคภูมิใจไทย ลำดับที่ 15 แต่ไม่ได้รับการเลือกตั้ง ต่อมาในปี 2563 ได้เลื่อนขึ้นมาดำรงตำแหน่งแทน ชัย ชิดชอบ ซึ่งถึงแก่อนิจกรรม
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ภูษณะ บัวงาม

| ภูษณะ บัวงาม |
| --- | --- |
ชื่อเกิด: ศุภกิจ บัวงาม
เกิด: 1 พฤศจิกายน พ.ศ. 2534 (33 ปี)  จังหวัดเพชรบุรี ประเทศไทย
ส่วนสูง: 180 เซนติเมตร
อาชีพ: นักแสดง, นักกีฬาบาสเกตบอล
ปีที่แสดง: พ.ศ. 2554 - ปัจจุบัน
ผลงานเด่น: วาริน จากละคร ตลาดอารมณ์ (2554)    ทรรศนะ จากละคร ปิ่นอนงค์ (2555)   นุกูล จากละคร เสือสั่งฟ้า 2 พยัคฆ์ผยอง (2556)   ข้าวเม่า จากละคร เล่ห์นางหงส์ (2557)   เรือง จากละคร เพื่อน-แพง (2558)  อัฐ จากละคร ขมิ้นกับปูน (2559)   สโรช จากละคร เสน่หามายา (2561)   ดนุวัศ จากละคร เจ้าสาวแก้ขัด (2562)   พ.ต.ต.ธาดา จากละคร ตะวันอาบดาว (2563)   ทะนง จากละคร กำนันหญิง (2564)
สังกัด: ช่อง 7 เอชดี (2555-ปัจจุบัน)
ภูษณะ บัวงาม ชื่อเล่น หมู เป็นนักแสดงชาวไทย เกิดวันที่ 1 พฤศจิกายน พ.ศ. 2534 ที่อำเภอเขาย้อย จังหวัดเพชรบุรี เป็นนักกีฬาบาสเกตบอลของจังหวัดเพชรบุรี หลังจากนั้นก็เข้าสู่วงการบันเทิงโดยมีผลงานละครเรื่องแรก คือ ตลาดอารมณ์ ของค่าย เอ็กแซ็กท์ ออกอากาศทาง ช่อง 5
ต่อมาได้เซ็นสัญญาเป็นนักแสดงในสังกัด ช่อง 7 เอชดี
มีผลงานละคร เรื่อง ปิ่นอนงค์ ซึ่ง เป็นเรื่องแรกหลังเซ็นสัญญากับทางช่อง 7 เอชดี จากนั้นหมูก็มีงานละครอีกหลายเรื่องตามมาไม่ว่าจะเป็น ไฟมาร, เสือสั่งฟ้า 2 พยัคฆ์ผยอง, เล่ห์นางหงส์, ลูกผู้ชายพันธุ์ดี
ผลงาน > ละครโทรทัศน์

ละครโทรทัศน์ทั้งหมดด้านล่างที่ออกอากาศทางทบบ.5
| ปี พ> ศ. | เรื่อง | บทบาท |
| --- | --- | --- |
| 2554 | ตลาดอารมณ์ | วาริน |

ละครโทรทัศน์ทั้งหมดด้านล่างที่ออกอากาศทางช่อง 7 เอชดี
| ปี พ> ศ. | เรื่อง | บทบาท |
| --- | --- | --- |
| 2555 | ปิ่นอนงค์  | ทรรศนะ (นะ) |
| 2555 | ไฟมาร | นิค |
| 2555 | แม่ปูเปรี้ยว | พัทธ์ / ยุทธ์ |
| 2556 | เสือสั่งฟ้า 2 พยัคฆ์ผยอง | นุกูล |
| 2556 | ยมบาลเจ้าขา (ละครชุด) | อ้น |
| 2556 | คุณแม่เฉพาะหน้าคุณย่าเฉพาะกิจ | ภูผา |
| 2557 | เล่ห์นางหงส์ | ข้าวเม่า |
| 2557 | ลูกผู้ชายพันธุ์ดี | หมอปูน |
| 2557 | ล่ารักสุดขอบฟ้า | เหมันต์ |
| 2557 | พราว | ตรี |
| 2558 | จับกัง | ไม้ |
| 2558 | เพื่อน-แพง | เรือง |
| 2559 | ฉันทนาสามช่า | ธีรดล |
| 2559 | ขมิ้นกับปูน | อัฐ |
| 2559 | เทพธิดาป่าคอนกรีต | พงษ์สิทธิ์ |
| 2560 | มือปืนพ่อลูกติด | เปา |
| 2561 | เขยผู้ใหญ่สะใภ้กำนัน | อบต.สุดยอด |
| 2561 | เสน่หามายา | สโรช วิศัลย์สุนทร (กัสโซ่) |
| 2561 | ถิ่นผู้ดี | ธวัต พรหมเวช |
| 2561 | พ่อมดเจ้าเสน่ห์ | สารกิจ อัครเดโชชัย |
| 2562 | เพลงรักเพลงปืน | ปลัดดนัย มิ่งโสธร |
| 2562 | เจ้าสาวแก้ขัด | ดนุวัศ เจริญพัฒนาทรัพย์ (วัศ) |
| 2563 | ตะวันอาบดาว | พ.ต.ต.ธาดา |
| 2563 | ปิ่นไพร | นิมิต |
| 2564 | กำนันหญิง | ทะนง ท้าวระทึก |
| 2564 | ฟ้าหินดินทราย | พิบูลย์ สระดินดำ (บูลย์) |
| 2564 | รางรักพรางใจ | นพ.เมธิช ประชากรกริช (หมอเม) |
| 2565 | สายเปล | ร.ต.ท.กฤษณ์ ตุลยธรรม |
| 2565 | เคหาสน์นางคอย | ร.ต.อ. ดนัยเทพ |
| 2566 | มาเฟียลำซิ่ง | ปองเทพ |
| 2566 | แม่โขง | วิสาย ขันตา |
| 2566 | มนตราฟ้าฟื้น | ณคุณ / ขุนช้าง |
|  | ดุจจันทร์ดั้นเมฆ | ศมา |